Diari Oficial de la Generalitat Valenciana


Sumari del DOGV 7757, del 11-04-2016 (2016/1992)

Notificació de la sentència dictada en el procediment de divorci contenciós número 768/2015.
--------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1992


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 768/2015. [2016/1992]  
Judici: divorci contenciós número 000768/2015.  
Part demandant: Jhenny Rocha Ordóñez.  
Part demandada: Adrián-George Boriceanu.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, diu així:  
  
«Dispositiva  
Estime la demanda plantejada per Jenny Rocha Ordónez, i en representació seua pel procurador dels tribunals José Vicente Ferrer Ferrer i assistida del lletrat Francisco Canet Ribes, contra Adrián-George Boriceanu, declarat en situació legal de rebel·lia per la seua incompareixença en aquestes actuacions, hi assisteix el ministeri fiscal, i declare dissolt, per causa de divorci, el matrimoni contret pels esmentats cònjuges, amb tots els efectes legals inherents a l'esmentada declaració, i establisc com a mesures definitives les següents:  
  
Ambdós progenitors compartiran la pàtria potestat.  
S'assigna la guarda i custòdia del fill menor, A., a la mare.  
El règim de visites a favor del progenitor no custodi tindrà el caràcter de mínim. El ministeri fiscal es ratifica i concreta que es fixe els dissabtes alterns, de 10.00 hores a 12.00 hores, això sense perjudici de qualsevol altre acord a què puguen arribar els progenitors.  
Quant a la pensió d'aliments, determina que es fixe la quantitat de 220 euros/mes, revalorables d'acord amb l'índex de preus al consum.  
  
Les despeses extraordinàries seran assumides a mitges.  
Tot això sense fer una especial condemna en les costes d'aquest procediment.  
Quan siga ferma aquesta resolució, remeteu-ne un testimoniatge al Registre Civil Central on figure inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial s'anotara en el llibre corresponent, se'n portarà un testimoniatge a les actuacions originals i es notificarà a les parts, fent-los saber que podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia d'un dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), pronuncie, mane i firme.  
  
Publicació. L'anterior sentència ha sigut llegida i publicada pel jutge que l'ha dictada de forma legal i en el dia de la seua data.»  
  
Atés que desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en Diari Oficial de la Comunitat Valenciana i al tauler d'anuncis del jutjat, per a portar a efecte la diligència de notificació a Adrian-George Boriceanu.  
Diligència. L'estenc jo, la secretària judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 17 de març de 2016.- La lletrada de l'Administració de Justícia: Alicia Ordeig Rabadán.